EL
15.11.2022
Επίσημη Εφημερίδα της Ευρωπαϊκής Ένωσης
C 433/61
Πρέπει να υπάρχουν τουλάχιστον δύο φλοιοί ή χιτώνες που καθορίζουν το εξωτερικό χρώμα του προϊόντος «Cebolla de la Mancha» και πρέπει να έχουν χάλκινο ή σκούρο χάλκινο χρώμα.
Ο εσωτερικός βολβός πρέπει να έχει λευκό χρώμα.
3.3.
Ζωοτροφές (μόνο για προϊόντα ζωικής προέλευσης) και πρώτες ύλες (μόνο για μεταποιημένα προϊόντα) —
3.4.
Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής Τα κρεμμύδια «Cebolla de La Mancha» πρέπει να παράγονται εντός της γεωγραφικής περιοχής που περιγράφεται στο σημείο 4.
3.5.
Ειδικοί κανόνες για τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η καταχωρισμένη ονομασία Τα συσκευαστήρια πρέπει να είναι εξοπλισμένα με συστήματα που επιτρέπουν τη συσκευασία των κρεμμυδιών που καλύπτονται από την προστατευόμενη γεωγραφική ένδειξη χωριστά από τα άλλα κρεμμύδια.
3.6.
Ειδικοί κανόνες για την επισήμανση του προϊόντος στο οποίο αναφέρεται η καταχωρισμένη ονομασία Εκτός από την ένδειξη της ονομασίας πώλησης του προϊόντος, οι ετικέτες συσκευασίας των κρεμμυδιών πρέπει να περιλαμβάνουν τον λογότυπο του σήματος «Cebolla de La Mancha» με την ένδειξη «Indicación Geográfica Protegida» (Προστατευόμενη γεωγραφική ένδειξη).
Ο λογότυπος αυτός πρέπει να τίθεται στη διάθεση όλων των επιχειρήσεων που τον ζητούν και που συμμορφώνονται με τις προδιαγραφές.
Οι ετικέτες μπορούν προαιρετικά να περιλαμβάνουν το σήμα συμμόρφωσης που εκδίδεται από τον φορέα πιστοποίησης προϊόντων.
4.
Συνοπτική οριοθέτηση της γεωγραφικής περιοχής Η περιοχή παραγωγής της προστατευόμενης γεωγραφικής ένδειξης αντιστοιχεί στους δήμους που ανήκουν στις ακόλουθες περιοχές: Almansa, Centro, Hellín, Mancha και Manchuela (επαρχία Albacete)· Campo de Calatrava, Campos de Montiel και Mancha (επαρχία Ciudad Real)· Mancha Alta, Mancha Baja και Manchuela (επαρχία Cuenca) και La Mancha, La Sagra, Talavera (μόνο ο δήμος Talavera) και Torrijos (επαρχία Toledo).
5.
Δεσμός με τη γεωγραφική περιοχή Η αίτηση καταχώρισης του προϊόντος «Cebolla de la Mancha» ως ΠΓΕ βασίζεται στα χαρακτηριστικά των κρεμμυδιών: τύπου «Recas», σφαιρικού σχήματος, με περιεκτικότητα σε ξηρά ουσία 5 %-10 %, με τουλάχιστον δύο εξωτερικούς φλοιούς ή χιτώνες που πρέπει να έχουν χρώμα χάλκινο ή σκούρο χάλκινο, λευκά στο εσωτερικό, με ελάχιστη περιεκτικότητα σε σάκχαρα 3,5 oBrix, βάρος ανά τεμάχιο μεταξύ 165 και 1 000 γραμμαρίων, διάμετρο μεταξύ 50 και 120 mm.
Τα χαρακτηριστικά αυτά διασφαλίζονται από τη γεωγραφική περιοχή παραγωγής τους και από τον τρόπο διαχείρισης των καλλιεργειών.